Øwre har hovedsakelig arbeidet med å lage klær. Som materiale bruker hun norsk ull, som krever nøye håndtering. Etter at veven er ferdig, vasker hun stoffet forsiktig ved å gni hver centimeter med håndflaten mens det enda er vått. I 1982, etter nesten 30-års virke som tekstilkunstner, vevde hun sitt første veggteppe. Verket ble vist i utstillingen «Treklang» i Elverum. Veggteppet «Åkle -82» var inspirert av de to andre kunstnerne hun stilte ut med: designeren Anne Marie Ødegaard og glasskunstneren Benny Motzfeldt.